Kish uhartea

Kish uhartea (), Persiar golkoan kokaturik dagoen uharte bat da, Iranen. Hormozgan probintzian dago eta merkataritza libreko eremua denez kontsumitzailearen paradisu kontsideratzen da. 2024ko erroldaren arabera 55.205 biztanle ditu.

 Geografia 
Itxura obalatua duen uhartea da, 15,45 km luze eta 7,5 km zabal dena. Guztira 91,5 km²-ko azalera du. Irango kostaldetik 19 kilometrotako distantziara dago, Persiar golkoaren barnean.

Uhartea laua da eta punturik altuenak 45 metrotako garaiera baino ez du.

 Historia 
Kokapen estrategikoa duenez antzinako testuetan aipamen ugari ditu eta izen asko ere izan ditu; Kamtina, Arakia, Arakata, Ghiss... Lehenengo aipamena K.a. 325 urtekoa da, Alexandro Handiaren aginduz Nearkok Omango itsasoan eta Persiar golkoan egindako espedizioko kroniketan. XIV. mendean Marco Polok Txinan izan zuen uhartearen berri, hango enperadorearen emazteak Kish-ko perlazko idunekoa zuela idatzi zuen.

1970. hamarkadan Persiako azken xahak nazioarteko elitearentzako luxuzko turismorako konplexu bihurtu zuen, aireportua eraikiz eta Kasino Handia eraikiz. 1979ko Irango Iraultzak duty-free eremua ezarri zuen Kish uhartean. 1990. hamarkadaren erdialdera Irango gobernuak Dubai edota Doha hirien pareko hiri bihurtu nahi izan zuen uhartea, garapen handia bultzatuz.

 Ekonomia 
Turismoa da uhartearen jarduera nagusia. Turismogune batek behar dituen elementuak ditu, hotelak, merkatal-zentruak, aisialdi parkeak, kirol txaldeak eta nazioarteko kirol txapelketak, nazioarteko aireportua... 50 mila biztanle inguru ditu baina urtean 12 milioi bisitari izaten ditu.

 Iruditegia 

 Herri senidetuak 
  Langkawi (Malaysia)
  Dubai (Arabiar Emirerri Batuak)
  Lapu-Lapu Hiria (Filipinak)

 Erreferentziak 

 Kanpo estekak 

Kategoria:Irango uharteak
Kategoria:Persiar golkoko uharteak